**BÉRLETI SZERZŐDÉS SZEMÉLYGÉPJÁRMŰRE**

(minta)

amely egyrészről az ........................................................... ***[****(állandó lakcím:* ..................................................*, születési hely és idő:* ......................................, *anyja neve:* ................./*cégjegyzékszám*: ………………………, adószám: ……………, *székhely*: ……………………………, *képviseli*: ………………………)***]*** mint bérbeadó (a továbbiakban egységesen: „bérbeadó”),

másrészről a ............................................................. ***[****(állandó lakcím*: ......................................., *születési hely és idő:* ..........., *anyja neve:* ..............)***]*** mint bérlő (a továbbiakban egységesen: „bérlő”) között jött létre az alábbi feltételekkel:

1. Felek rögzítik, hogy a bérbeadó tulajdonát képezi a(z) ............. forgalmi rendszámú, ............................................................típusú, ............. évjáratú személygépjármű, amelynek motorszáma: ................., alvázszáma: ................., kilométeróra-állása: ............... kilométer, a szerződéskötéskor rendelkezésre álló üzemanyag mennyisége: ………. liter
2. A bérbeadó az 1. pontban megjelölt személygépjárművet bérbe adja a bérlőnek, aki azt a megtekintett, megvizsgált, kipróbált és ismert műszaki állapotban veszi bérbe a szerződés aláírásának napján, a személygépjárműhöz tartozó okiratokkal együtt.
3. A bérleti szerződést a felek a szerződés aláírásától **[határozott/határozatlan]**[[1]](#footnote-2) időtartamra kötik.
4. A felek megállapodnak abban, hogy a bérleti díj havi összege ....................... forint. A bérleti díj ***[megfizetésének körülményei]***[[2]](#footnote-3)
5. A felek megállapodnak abban, hogy a 4. pontban írt havi bérleti díj ................ havi ................ kilométer használat ellenértéke. Az ennél kisebb mértékű használat a díjat nem érinti, magasabb mértékű használat esetén a bérleti díj további .............. kilométerenként ................... forinttal emelkedik.[[3]](#footnote-4) Jelen pont szerinti többlethasználat ellenértékének elszámolása a szerződés megszűnésekor történik.
6. A bérbeadó szavatol azért, hogy a bérlet tárgya a bérleti szerződés tartama alatt alkalmas legyen a rendeltetésszerű használatra és azért is, hogy harmadik személynek azon nincsen olyan joga, amely a bérlőt a használatban korlátozná vagy megakadályozná.
7. A bérlő köteles a személygépjárművet rendeltetésszerűen használni, azt a bérleti szerződés fennállta alatt karbantartani és a szükséges és rendeltetésszerű használattal felmerülő javításokat a saját költségére elvégezni. Köteles továbbá fizetni a személygépjármű kötelező biztosítását és a Casco biztosítását, az átadott iratok alapján, melyek átvételét jelen szerződés aláírásával elismeri. Köteles továbbá a személygépjárművet ............ kilométer megtétele után szervizbe vinni, amelynek költsége a bérlőt terheli. A bérlő az előírt minőségű üzemanyagot köteles a személygépjárműbe tankolni. A nem megfelelő tankolásból eredő minden meghibásodás költségét (üzemanyagcsere, javítás stb.) bérlő megtéríteni tartozik. Ha az üzemanyagszint visszavételkor alacsonyabb, mint a kiadáskor feltüntetett mennyiség, fél tanknál nagyobb eltérés esetén tele tankot, fél tanknál kisebb eltérés esetén fél tanknak megfelelő mennyiségű üzemanyagot kell bérlőnek megfizetnie.
8. A szerződés fennállta alatt a használattal felmerült minden működtetési költséget a bérlő visel. A bérlő felelős minden olyan kárért, amely a nem rendeltetésszerű használat következménye. Biztosítási esemény esetén a biztosító térítése a bérbeadót illeti. A bérlő köteles a személygépjárművet és tartozékait annak típusára vonatkozó használati-kezelési útmutató szerint kellő gondossággal használni, kezelni és megóvni. Ennek be nem tartásából származó minden felmerülő kárért teljes anyagi felelősséggel tartozik. A bérlő köteles a neki átadott okmányokat gondosan kezelni, a rongálódástól megóvni. A bérbeadó semmilyen módon nem felelős a bérlő által a gépkocsiban elhelyezett tárgyakért, értékekért, azok károsodásáért vagy eltűnéséért. Szintén nem felel bérbeadó azokért a károkért, melyek bérlőt a személygépjármű meghibásodásából eredően érik. A bérleti idő alatt elkövetett szabálysértésekért (gyorshajtás, szabálytalan parkolás, egyéb szabálysértések stb.) bérlő teljes felelősséget vállal és tudomásul veszi, hogy azok költségei őt terhelik, egyben hozzájárul adatainak kiadásához a rendőrségi és egyéb szabálysértési- vagy büntető eljárásokkal kapcsolatosan.
9. A bérlő harmadik személynek a személygépjárművet bérbeadó előzetes írásbeli jóváhagyásával adhatja albérletbe. Ha a bérlő a dolgot a bérbeadó hozzájárulása nélkül adja albérletbe vagy engedi át másnak használatra, azokért a károkért is felel, amelyek e nélkül nem következtek volna be.
10. A személygépjármű birtokbaadása a személygépjármű ……. db kulcsainak és a hozzá tartozó ……………[[4]](#footnote-5) iratainak átadásával történik.
11. Felek megállapodnak, hogy bármelyik fél jogosult a szerződést indoklás nélkül 15 napos felmondási határidővel rendes felmondással felmondani. Felek megállapodnak, hogy bármelyik fél súlyos szerződésszegése esetén a másik fél jogosult a szerződést azonnali hatállyal felmondani.
12. A jogviszony megszűnésekor a bérlő a személygépjárművet rendeltetésszerű állapotban köteles annak kulcsaival és irataival együtt visszaadni.
13. A szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.
14. A szerződő felek a szerződést, mint akaratukkal mindenben egyezőt aláírták. A szerződés 2 eredeti példányban készült, melyből egyik példány a Bérbeadót, a másik példány a Bérlőt illeti.

Kelt: ……………………, ……………….

|  |  |
| --- | --- |
|  |  |
| …….…………………………….Albérletbe adó | ……….………………………………Albérlő |
|  |  |
| …….…………………………….Albérletbe adó | ……….………………………………Albérlő |
|  |  |
| …….…………………………….Albérletbe adó | ……….………………………………Albérlő |

1. Határozott idő esetében a határozott idő lejártát pontosan kell megjelölni, vagy a határozott időtartamot meghatározott nap/hónap/év időtartamban tüntessük fel. [↑](#footnote-ref-2)
2. Felek megállapodásától függően lehet havi, negyedévi stb. elszámolás, akár annak rögzítésével, hogy a szerződés aláírásakor a bérlő teljesített akár előre valamennyi bérleti díjat. A bérbeadó számlaszámát is javasoljuk feltüntetni, valamint, hogy milyen időközönként bocsát ki számlát a használat ellenében. A fizetési határidőt is célszerű a szerződésben feltüntetni. [↑](#footnote-ref-3)
3. Opcionális rendelkezés, ha a felek élni kívánnak vele. [↑](#footnote-ref-4)
4. Átadott iratok felsorolása. [↑](#footnote-ref-5)